b'\n_START_ARTICLE_\nDekantointi\n_START_PARAGRAPH_\nDekantointi on kemiallinen ty\xc3\xb6menetelm\xc3\xa4, jonka avulla pyrit\xc3\xa4\xc3\xa4n erottamaan niukkaliukoinen aines liuottimesta tai p\xc3\xa4invastoin. Ty\xc3\xb6menetelm\xc3\xa4\xc3\xa4 voidaan k\xc3\xa4ytt\xc3\xa4\xc3\xa4, jos synteesiss\xc3\xa4 saatu sakka, esimerkiksi niukkaliukoinen kuparioksidi, halutaan erottaa liuottimena toimivasta vedest\xc3\xa4. Dekantointi suoritetaan siten, ett\xc3\xa4 sakan tai raskaamman nesteen annetaan laskeutua astian pohjalle ja kaadetaan sitten p\xc3\xa4\xc3\xa4llimm\xc3\xa4inen nestekerros pois._NEWLINE_My\xc3\xb6s viinipullojen pohjalle kertynyt sakka ja kuraveden vesi erotetaan dekantoimalla.'